حتى لو انت خجول بطبعك، التلات حركات دول هيساعدوك تكون دايرة اجتماعية جديدة بسرعة في أي مدينة جديدة.
١. خد صور
واحدة من أحلى حاجات في إنك تاخد صور في أي ايفنت أو بارتي إنها بتديك سبب تتواصل مع الشخص بعد كده. كل الناس بتحب تشوف صورها، وسهل جداً بعد ما تاخد الصورة تقول "لو حابب/حابة ممكن أبعتهالك على الإيميل". دي ممكن تكون بداية لعلاقات جديدة.
٢. كل لوحدك في الأماكن العامة
يمكن تحس بالإحراج وانت بتاكل لوحدك بس ده ليه ميزة مهمة: إنك بتبقى أسهل للناس إنهم يقربوا منك لما تكون لوحدك. الناس ممكن تخاف تزعجك أو تبقى قليلة الذوق لو انت قاعد مع حد. خد معاك كتاب أو جرنان تقراهم. وكمان، لما يكون معاك كتاب مثير للاهتمام، ده بيدي للناس سبب يبدأوا معاك كلام لو هما قروه قبل كده.
٣. انضم لكلاس، فريق رياضة، أو نادي
يوجا، رقص سالسا، كورة طايرة، Toastmasters (نادي للخطابة)، كورس للشغل، إلخ. اختار هواية جديدة أو كمل هواية قديمة!
دي كلها أماكن كويسة جداً لمقابلة ناس جديدة، خصوصاً عشان هتضطر تشوف نفس الناس مرة ورا مرة في الكلاس. هتكون صداقات تلقائياً معاهم لو عندكم اهتمامات مشتركة وبتشوفوا بعض على طول.
___ هيديك سبب تعمل صداقة مع الشخص.
تصوير صور الأكل لوحدك في الأماكن العامة الانضمام لكلاس قراية كتاب مثير للاهتمام